**Forța vieții**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Forța vieții

...

Se lasă toamna, blândă noapte

A unui an plin de culoare.

Toate-adorm visând tăcute

Primăvara, cu-a ei șoapte

Din muguri ce țâșnesc spre soare

Cu forța vieții, forța vieții, renăscute!

...

Plouă rece și mărunt,

Și chiar de intră-n amorțire

Pregătindu-se de iarnă

Toamna-i anotimpul sfânt

Plin de farmec și iubire,

Ce-așteaptă iarna să-și cearnă

Fulgii ei albi de zăpadă,

Stropi de soare prinși în gheață,

Ca să păstreze-ntreaga viață

Sub pătura-i moale și caldă,

Ce doarme așteptând să-apară,

Din dosul coamelor de dealuri,

În scânteietoare valuri,

Soare blând, soare blând de primăvară!

...

Dar, mai este până-atunci,

Așa că viața, cu răbdare,

așteaptă-n fiecare floare,

Să răsară-n văi și lunci

Să ne umple, să ne umple, de culoare!